## **ROMÂNIA**

## **JUDEŢUL VRANCEA**

 **CONSILIUL JUDEŢEAN**

 **HOTĂRÂREA nr. 168**

 **din 11 septembrie 2025**

**privind:** însușirea proiectului de stemă a Județului Vrancea

**Consiliul Județean Vrancea,**

- **văzând** adresele Comisiei Naţionale de Heraldică, Genealogie și Sigilografie (CNHGS) nr.51/18.12.2024 și nr.2/04.02.2025 înregistrate la Consiliul Județean Vrancea sub nr.20882/23.12.2024 și nr.2076/06.02.2025;

**- având în vedere** Referatul Directiei juridice și administrație publică nr.10351/16.06.2025 ;

**- ținând cont** de Hotărârea Consiliului Județean Vrancea nr.11 din 20.12.1993;

**- văzând** prevederile art.10 din Legea nr.102/1992 privind stema țării și sigiliul statului;

**- în conformitate**  cu prevederile art.1 alin. (3), (4), (5) , art. 2 și art. 4 din H.G. nr. 25/2003 privind stabilirea metodologiei de elaborare, reproducere și folosire a stemelor județelor, municipiilor, orașelor și comunelor;

- **luând** **act de** prevederile art. 7 din Legea nr. 52/2003 privind transparența decizională în adminisfrația publică, cu modificările și completările ulterioare;

- **luând în considerare**  Metodologia CNHGS elaborată în anul 2021;

- **în baza** prevederilor art. 191 alin.1) lit. f) din O.U.G. nr.57/2019 privind Codul Administrativ cu modificările și completările ulterioare;

- luând act de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

- **în temeiul** prevederilor art.196 alin.1) lit. a) din O.U.G. nr.57/2019 privind Codul Administrativ cu modificările și completările ulterioare,

**HOTĂRĂȘTE:**

**Art.1** Însușirea proiectului de stemă a Județului Vrancea conform anexei nr.1 care face parte integrantă din prezenta hotărâre.

**Art.2** Aprobareadescrierii heraldice și semnificației elementelor însumate ale stemei Județului Vrancea conform anexei nr.2 care face parte integrantă din prezenta hotărâre.

**Art.3** La data intrarii in vigoare a prezentei, Hotărârea Consiliului Județean Vrancea nr.11/20.12.1993 își înceteaza aplicabilitatea.

**Art.4** Prevederile prezentei hotărâri va fi comunicate celor interesați de secretarul general al județului, prin Serviciul administrație publică, Monitor Oficial Local și arhivă din cadrul Direcției juridice administrație publică .

 **Președintele**

**Consiliului Județean Vrancea**

 **Nicușor HALICI**

 **Contrasemnează,**

 **Secretar general al județului**

 **Raluca Dan**

**ROMÂNIA**

**JUDEŢUL VRANCEA Anexa nr.2**

**CONSILIUL JUDETEAN la Hotărârea nr.168/11.09.2025**

 DESCRIEREA Șl SEMNIFICAȚIILE

elementelor însumate ale stemei județului Vrancea

Descrierea heraldică a stemei:

Stema județului Vrancea, potrivit anexei nr. 1, se compune dintr-un scut triunghiular cu marginile rotunjite, partiționat în furcă răsturnată.

Dreapta sus: în câmp albastru o acvilă cruciată, de aur, conturnată spre dreapta, armată cu roșu (cu ciocul și ghearele roșii), însoțită drepta/stânga de soare și semilună crai nou (în primul pătrar), totul de aur.

Stânga sus: în câmp roșu capul de bour de argint, cu o stea de aur, cu opt colțuri, între coarne și însoțit dreapta/stânga de un trandafir și de o semilună conturnată (în ultimul pătrar), totul de aur.

Jos: în câmp de argint un butoi, văzut frontal, în culori naturale (stejar învechit), înconjurat de cinci ciorchini de strugure, așezați radial și intercalați de cinci frunze de viță de vie, de asemenea în culori naturale (galben translucid și verde).

 **Președintele**

**Consiliului Județean Vrancea**

 **Nicușor HALICI**

 **Contrasemnează,**

 **Secretar general al județului**

 **Raluca Dan**